Coba jelasin Sejarah dari Semenanjung Antartik dalam bahasa melayu dong

Pemerhatian pertama Semenanjung Antartika oleh orang Eropah dipertikaikan tetapi jelas berlaku pada tahun 1820. Kemungkinan besar pemerhatian pertama Semenanjung Antartika, dan juga keseluruhan tanah besar Antartika, mungkin pada 27 Januari 1820 oleh ekspedisi daripada Tentera Laut Imperial Rusia yang diketuai oleh Fabian Gottlieb von Bellingshausen. Tetapi pihak itu tidak mengiktiraf sebagai tanah besar apa yang mereka fikir sebagai lapangan ais diliputi oleh bukit kecil.

Tiga hari kemudian pada 30 Januari 1820, Edward Bransfield dan William Smith dengan ekspedisi British mereka merupakan pasukan  yang pertama untuk melakar sebahagian daripada Semenanjung Antartika. Kawasan ini kemudiannya dipanggil Semenanjung Triniti dan bahagian timur laut yang hujung di semenanjung. Pemerhatian yang disahkan seterusnya adalah pada tahun 1832 oleh John Biscoe, seorang penjelajah Inggeris, yang menamakan bahagian utara Semenanjung Antartika sebagai Tanah Graham.

Orang Eropah pertama yang mendarat di benua itu juga dipertikaikan. Seorang pemburu anjing laut, John Davis, dinyatakan hampir pastinya sebagai orang pertama melakukan demikian pada abad ke-19. Walau bagaimanapun, pemburu anjing laut merahsiakan pergerakan mereka dan catatan buku log mereka sengaja diselewengkan agar ia tidak boleh dipercayai, untuk melindungi kawasan anjing laut baru daripada disaingi pemburu lain.

Antara 1901 dan 1904, Otto Nordenskiöld mengetuai Ekspedisi Antartika Sweden, salah satu ekspedisi pertama untuk menerokai bahagian Antartika. Mereka mendarat di Semenanjung Antartika pada bulan Februari tahun 1902, di atas kapal Antarctica, yang kemudiannya karam tidak jauh dari semenanjung. Semua anak-anak kapal telah terselamat. Mereka kemudiannya diselamatkan oleh sebuah kapal Argentina. Ekspedisi Graham Land British antara 1934 dan 1937 menjalankan tinjauan udara dan membuat kesimpulan bahawa Graham Land bukanlah kepulauan tetapi semenanjung.

Persetujuan pada nama Semenanjung Antartika oleh US-ACAN dan UK-APC pada tahun 1964 menyelesaikan perbezaan lama ke atas penggunaan nama "Semenanjung Palmer" oleh Amerika Syarikat atau nama Graham Land ("Tanah Graham") British untuk ciri geografi ini. Pertikaian ini telah diselesaikan dengan membuat Graham Land sebahagian daripada Semenanjung Antartika ke utara garis antara Tanjung Jeremy dan Tanjung Agassiz; dan Tanah Palmer bahagian selatan garis itu. Palmer Land dinamakan sempena pemburu anjing laut Amerika Syarikat Nathaniel Palmer. Dalam Chile, Semenanjung ini secara rasmi dinamakan O'Higgins Land, sempena Bernardo O'Higgins, patriot Chile dan orang yang berwawasan dengan Antartika. Negara-negara berbahasa Sepanyol lain memanggilnya "Península Antártica", antaranya Argentina. Ia secara rasmi juga dirujuk sebagai Tierra de San Martín, dan Argentina mempunyai lebih banyak pengkalan dan kakitangan di sana berbanding mana-mana negara lain.

Bahagian-bahagian lain Semenanjung dinamakan ketika  pelbagai ekspedisi penemuannya dan sempena ketua yang memimpim ekspedisi ini termasuk Pantai Bowman, Tanah Black, Tanah Danco, Tanah Davis, Tanah English, Tanah Fallières, Tanah Loubet, Pantai Nordenskjold dan Pantai Wilkins.